《百字令·赠曾青藜诞日，和杜茶村韵》
明代·钱肃润

频年作客，记长安花市，灯楼常共。自过兰陵悬百里，但听鸟鸣共哢。

嵇吕相思，张高迷路，做得寻朋梦。朝来至止，衔杯为尔情重。

正是月贯精阳，节逢天贶，天上红云动。报道麒麟生此日，孔氏元来亲送。

沂水清风，嘉祥正派，流向江西纵。傅家画省，到今应有池凤。

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。